"התהליך הזה שינה לי את החיים", מעידה ענבר, 33, שהשילה 22 קילוגרמים גם בתקופה שהרתה וילדה. "הניצחון יותר מתוק משוקולד" לטענתה וממש לא נמאס לה להזמין חביתת חלבון במסעדה. איך היא עשתה את זה?
ענבר, נשואה +2 מר"ג, מאז ומתמיד נאבקת במשקל. "הייתי ילדה מלאה שאוהבת לאכול ולא אוהבת ספורט. בתקופת נעוריי ניסיתי מספר רב של דיאטות אבל שום הישג לא צלח ונשמר לאורך זמן. תמיד "שיחקתי" בין משקלים, עד ההיריון הראשון שלי.
"נכנסתי להריון במשקל 69 ק"ג, מלאה פלוס, ובחודש השני ניראתי כאילו אני מוכנה ללדת. פשוט פרקתי כל עול. אחרי שכל חיי נאבקתי במשקל וניסיתי כל דיאטה אפשרית וגם כאלה שעוד לא נוצרו- פתאום היה ״תירוץ״ להפסיק לשמור. "אוכלת בשביל שניים, יש לי בחילה, הפסקתי לעשן" ועוד כמה. כשהגעתי לביה"ח ללדת את ביתי הבכורה אביב - לפני שנתיים וחצי-הייתי במשקל 100 ק"ג! הביתה חזרתי עם תינוקת מתוקה ו-18 ק"ג עודף, ולא ידעתי מאיפה להתחיל.לקח הרבה זמן, הנקתי אותה והייתי בהלם מקונספט ה"אמהות".
למה החלטתי לרדת במשקל: "כי ידעתי שיש לי אפשרות להראות ולהגיש אחרת". כשאביב הייתה בת 10 חודשים - תירוץ ה"אני אחרי לידה" כבר ממש לא תפס, החלטתי שאין ברירה ובאופן ספונטני אבל מחושב- הגעתי לפגישה ראשונה בחיי בשומרי משקל ביום שישי של תחילת מאי 2012, עם לבטים ופחדים ממעמד השקילה בקבוצה".
מה היה הכי קשה בתהליך: "הקילוגרמים האחרונים, אחרי הלידה". ההתחלה הייתה חלקה וקלה- אני משערת שכך לכולן, ככל שיש יותר להוריד- זה יורד יותר מהר. ספרתי נקודות ועשיתי הליכות (במקור אני בטטת ספה עם פטור מהתעמלות) קילו ועוד קילו נשרו להם - ותוך חודש הגעתי ליעד הראשוני בשמחה רבה ואמונה בדרך.
בדיוק אז התקבלה הבשורה המשמחת על הרחבת המשפחה.(חודש אחרי שהצטרפתי לקבוצה ובדיוק עם היעד הראשון של 5 ק"ג) והחששות התחילו לנקר, עד שעליתי על דרך המלך עכשיו שוב אשמין? איך עושים דיאטה בכלל בהריון, ומה עם שוב אשמין מעל ומעבר.
אך גילה מיד הרגיעה אותי שאין שום בעיה לשמור על אורח חיים בריא גם בהריון, ובאופי הכה מיוחד לה- הפיחה בי אמונה ביכולתי לעבור את ההיריון הזה בצורה שונה לחלוטין! ככל שההיריון התקדם רק הבנתי כמה הייתי מפונקת וחסרת מעצורים בהריון הקודם"
הספורט שלי: "פילאטיס. התאמנתי בתהליך ואחרי קבלת הכבוד החלטתי לעסוק בזה. מדריכה מזה שנה ונהנית מכל רגע".
"בפברואר 2013 שון נולד, ואחרי פסח חזרתי להתאמן ואף התחלתי לרוץ. המשכתי לשמור על עיקריי השיטה, ספרתי וניקדתי, בישלתי וגיוונתי".
"אל הפסגה הגעתי בחודש יולי 2013, כשהשתתפתי במירוץ הראשון בחיי- והשגתי מטרה שלא הייתה קיימת בחלומותיי! וכששבוע לאחר מכן התחלתי את שביל הכבוד- הניצחון היה כה מתוק שמי צריך שוקולד".
"אז לחברים שלי כבר נמאס לשמוע אותי מזמינה ארוחת בוקר עם חביתת חלבון, גבינות רזות וקפה על בסיס מים עם חלב דל- אבל לי ממש לא. אני בחרתי לי דרך לחיים, סיגלתי הרגלים שאני אוהבת עם מאכלים בריאים, גיליתי ירקות שלא נגעתי בהם לפני התהליך, ואפילו עוגות אני מצליחה לאפות בלי שאלה יהיו שמנות.
"התהליך הזה שינה לי את החיים, הפכתי מ״דודה״ בת 29 לאמא ל-2 בת 31. כיף לי להתרוצץ ולשחק עם הילדים, את כל הקיץ בילינו בבגדי-ים בלי אוהלים מסתירים ולא מחמיאים, אני אוכלת הכול- במידה ובקיזוז בלי חריגות לא מצדיקות! לכולם אני אומרת שאין שיטה כזו בעולם- פשוט מתכון מנצח לאורח חיים בריא, כשתענוג לשמור על הגזרה- מה יכול להיות רע"?
החלום שלי: "לעורר השראה באחרים, להתחיל תהליך של בחירה בגוף ובנפש".
עצה מעוררת השראה לרוצים לרדת במשקל: "אל תחשבו את הנקודות- תגרמו לנקודות להיחשב".